**Обавештење кандидатима који полажу пријемни испит за упис на студијске програме основних академских студија ПМФ-а**

У понедељак 29.06.2020. год. Централна комисија за упис на сајту и улазним вратима Факултета објављује спискове пријављених кандидата са бројем пријаве на конкурс и бројем просторије у којој кандидат полаже пријемни испит.

Специфичности пријемних испита по студијским програмима су доступне на сајту Факултета.

Кандидати су у обавези да у 9:15 на дан пријемног испита буду на платоу испред Факултета. Обавезно понети документ за идентификацију (лична карта или пасош). Особље Факултета усмерава кандидате ка учионицама у којима полажу пријемне испите у периоду до 9:45 а након извршене дезинфекције руку на улазу у зграду и провере да ли сваки кандидат поседује маску.

У учионицама у којима ће се одржавати пријемни испити биће обележена места на којима кандидати могу седети.

За време израде пријемног испита није дозвољен разговор између кандидата као и између кандидата и дежурних лица. Није дозвољена употреба мобилних телефона, паметних сатова или сличних уређаја, литературе као и излазак из учионице. Кандидати користе искључиво плаве хемијске оловке. Дозвољено је поседовање неког освежења (сок, вода). Свако обележавање или писање личних података на тесту је забрањено.

У свим активностима реализације уписа водити рачуна о мерама и препорукама у складу са актуелном епидемиолошком ситуацијом.

 Председник Централне уписне комисије

проф. др. Снежана Тошић